L'any passat ja es va veure alguna tintorera a la zona de Tarragona, i avui sembla que una nena d'11 anys ha estat mossegada al peu per un tauró. La Vanguardia (veure lavanguardia.encatala.net) diria que és l'únic diari que treu la notícia. De moment, no se'n fan ressò ni el Diario de Tarragona, ni delcamp.cat ni l'Avui. En tot cas, penjo una notícia no actualitzada de l'ACN de fa unes hores. Jo, i em sap greu haver-ho de reconèixer, des que vaig veure Tiburón no tinc esma de posar-me més de 30 metres dins de l'aigua (i tocant sorra!). Paranoia? Segurament. En tot cas, està més que demostrat que TAMBÉ al Mediterrani hi ha espècies molt perilloses de taurons (que no solen atacar, cert és, ni apropar-se de dia a la costa) com el gran tauró blanc, el tauró tigre, el marraix o el solraig, deixant de banda la molt present tintorera (3 metres i unes bones dentetes). Diuen els experts que, a causa de la sobreexplotació marina, la presència d'aquests animalons a la costa cada cop serà més sovintejada. Per sort, la famíliar reial es llença a ple mar al mig del Mediterrani, oi? Doncs a veure si algun dia hi ha sort! La notícia: El CRAM confirma la presència de taurons i investiga la lesió a una menor compatible amb animal marí al VendrellACN // 24.07.2009 // 15.52 h    Ref. 78127El Vendrell (ACN).- La Fundació per a la Conservació i Recuperació d'Animals Marins (CRAM) ha rebut l'avís que algú li ha sembla veure un tauró a la platja de les Madrigueres, del Vendrell, on una nena ha sofert una lesió al peu que podria ser compatible amb la mossegada d'un animal marí. Els tècnics de la Fundació CRAM estan verificant aquesta informació i fent batudes a la zona que s'allargaran unes 48 hores. El CRAM ha aconsellat el tancament temporal de les platges fins a nou avís. L'Ajuntament del Vendrell, per precaució, ha hissat la bandera vermella a les tres platges del Vendrell (Sant Salvador, Coma-ruga i el Francàs) i els socorristes de la Creu Roja adverteixen els banyistes de la situació.
Tingueu més temor de les meduses, que com sigueu al·lèrgics...  Els taurons s'apropen molt esporàdicament a la franja costera, i no solen ser els més grans (a penes hi ha peixos en substància). De fet, el d'El Vendrell no arribava al metre, he escoltat a les notícies. I la majoria de vegades ataquen per temor o per què els moviments del nadador els confón: mosseguen i fugen aigua endins. Això sí, tenen un olfacte per a la sang prodigiós. Detecten una gota de sang en 10 milions de litres d'aigua. Per a consol vostre, des de 1850 només s'han documentat 23 morts per tauró a la Mediterrània, segons posa al llibre de socorrisme aquàtic de la Creu Roja.
Però n'hi ha hagut molts més atacs... i de fet es diu que no fa massa anys era molt freqüent veure el tauró blanc per Mallorca, o que l'Adriàtic està força infestat d'aquesta espècie de tauró. I cada cop s'aproparan més per culpa de l'home... I no sé, foten por, cony. Recordo que a mitjans dels 90 va sortir al Telenotícies de TV3 que un avió havia caigut al Mar Roig i es veien imatges aèries de com els tripulants eren devorats TOTS (vora 200) per taurons tigre (o blancs, no recordo). Això marca, i si tens una mica d'imaginació i no veus què tens sota les teves cames, és normal desenvolupar una certa patologia antitaurons.
els taurons hi eren abans que les persones, per tant trobo que tenen dret a fer fora el okupes de mars, que els confonen alhora de menjar. a els taurons no els agrada la carn de persona, no els "devoraven" els atacaven perquè els moviments que feien els recordaven els de les seves preses naturals i el que si es cert es que l'olor de la sang es capaç d'excitar en sobremanera a aquests animals fins arribar al paroxisme.  
Doncs sí. Gairebé tant com a tu la carn de cabrit 
no, ataquen però normalment, sempre hi ha excepcions, no se la mengen. ara després que un tauró t'arrenqui una cama d'una queixalada, que se la mengi o no deixa d'importar. de totes maneres té raó l'oscar amb el tema meduses. per els banyistes són molt més perilloses, entre moltes altres coses perque són difícil de veure i perquè la seva presència és molt més freqüent. tu procura que no m'agradi la carn de cabrit crescudet, a veure si em tranformo en la versió fememnina de l'hannibal
 Home, jo dubto que una medusa et pugui arribar a matar. No ho sé. A mi l'únic que em foten por són els taurons! Ahir vaig fer una sortida amb uns companys/amics de feina pel Ripollès preciosa, visitant-ne el monestir, també el de Sant Joan de les Abadesses i fent una costellada en un bosc de Sant Joan amb unes vistes bestials. A l'horitzó es podia veure el Pedraforca i tot. Mel, mel.
Vas pujar a Molló? Si no et vas pedre el millor poble del Ripollès eh  
No, només a Sant Joan i Ripoll, només teníem un dia...
Psa, així no has vist re de bo!
Home, fins i tot per allà hi vaig sentir força castellà... Ja us podeu posar les piles!! 
Un d'aquí diu que on va arribar el tren van arribar els castellans, a Molló n'hi ha molt poc 
Home, no sou ni 350... Per cert, quina caiguda demogràfica que heu patit, eh? Havíeu arribat a ser més de 1000 a principis del segle XX i a principis del segle XVIII éreu més que ara! 
Sip és el que passa amb els pobles petits, no hi ha feina i has de marxar...
Home, sempre es pot treballar a Ripoll o Sant Joan i quedar-se a Molló, que les comunicacions han millorat...